חוק להסדרת אירוע הילולת רבי שמעון בר יוחאי בהר מירון (הוראת שעה)

{{ח:התחלה}}
{{ח:כותרת|חוק להסדרת אירוע הילולת רבי שמעון בר יוחאי בהר מירון (הוראת שעה), התשפ״ה–2025}}

{{ח:פתיח-התחלה}}
{{ח:מאגר|2230745}} {{ח:תיבה|ס״ח תשפ״ה, 486|חוק להסדרת אירוע הילולת רבי שמעון בר יוחאי בהר מירון (הוראת שעה)|https://fs.knesset.gov.il/25/law/25_lsr_6191572.pdf}}.
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”אוהל הסעדה“ – מבנה ארעי המשמש בזמן ההילולה להכנה או להגשה של מזון בלא תשלום למגיעים למתחם מירון;
{{ח:ת|סוג=הגדרה}} ”אוהל נוחות“ – מבנה ארעי המשמש בזמן ההילולה את המגיעים למתחם מירון;
{{ח:ת|סוג=הגדרה}} ”אוהל תפילה ושירה“ – מבנה ארעי המשמש בזמן ההילולה את המגיעים למתחם מירון לתפילה, לשירה ולנגינה;
{{ח:ת|סוג=הגדרה}} ”אירוע ההדלקה המרכזי“ – אירוע הדלקה המתקיים במתחם קבר רבי שמעון בר יוחאי לפי {{ח:פנימי|סעיף 5|סעיף 5}};
{{ח:ת|סוג=הגדרה}} ”אירוע נוסף“ – אירוע שאינו אירוע ההדלקה המרכזי, שמתקיים בו אחד מאלה לפחות:
{{ח:תתת|(1)}} הוא כולל התכנסות של 300 אנשים או יותר;
{{ח:תתת|(2)}} ייעשה במסגרתו שימוש באמצעי עזר לאירועים;
{{ח:תתת|(3)}} תבוצע במסגרתו הדלקה;
{{ח:ת|סוג=הגדרה}} ”אמצעי עזר לאירועים“ – אוהל, במה, גנרטור, גשר תאורה, יציעים לקהל, טריבונות, מערכת הגברה שאינה פרטית, מיתקן הדלקה, וכל מבנה או מיתקן אחר, שנעשה בהם שימוש במסגרת האירוע, וכן כל מיתקן שנועד לשמש פריטים אלה, בין שהם קבועים ובין שהם ארעיים;
{{ח:ת|סוג=הגדרה}} ”הדלקה“ – כל הבערת אש יזומה, ובכלל זה הדלקת אבוקות ולפידים, למעט הדלקת אש בתוך מיתקן ייעודי להכנת אוכל ולמעט הדלקת נרות במקום שיועד לכך;
{{ח:ת|סוג=הגדרה}} ”הוראות הג״א“ – הוראות שניתנו לפי {{ח:חיצוני|חוק ההתגוננות האזרחית|חוק ההתגוננות האזרחית}} החלות על מתחם מירון בזמן ההילולה;
{{ח:ת|סוג=הגדרה}} ”היתר כניסה ושהייה“ – היתר כניסה ושהייה לפי {{ח:פנימי|סעיף 3|סעיף 3}} או לפי {{ח:פנימי|סעיף 7|סעיף 7(ב)(2)(ג)}} במתחם מירון או במתחם קבר רבי שמעון בר יוחאי, לפי העניין;
{{ח:ת|סוג=הגדרה}} ”זמן ההילולה“ – התקופה המתחילה ביום י״ז באייר התשפ״ה (15 במאי 2025) בשעה 06:00 ומסתיימת ביום י״ח באייר התשפ״ה (16 במאי 2025) בשעה 18:30;
{{ח:ת|סוג=הגדרה}} ”חוק הבטיחות“ – {{ח:חיצוני|חוק הבטיחות במקומות ציבוריים|חוק הבטיחות במקומות ציבוריים, התשכ״ג–1962}};
{{ח:ת|סוג=הגדרה}} ”חוק ההתגוננות האזרחית“ – {{ח:חיצוני|חוק ההתגוננות האזרחית|חוק ההתגוננות האזרחית, התשי״א–1951}};
{{ח:ת|סוג=הגדרה}} ”חוק הרשות הארצית לכבאות והצלה“ – {{ח:חיצוני|חוק הרשות הארצית לכבאות והצלה|חוק הרשות הארצית לכבאות והצלה, התשע״ב–2012}};
{{ח:ת|סוג=הגדרה}} ”חוק התכנון והבנייה“ – {{ח:חיצוני|חוק התכנון והבנייה|חוק התכנון והבנייה, התשכ״ה–1965}};
{{ח:ת|סוג=הגדרה}} ”חניונים“ – חניונים המשמשים את אירוע ההילולה שהממונה על ההילולה ייעד לכך, המיועדים לחניית כלי רכב פרטיים של הבאים להילולה שיש להם היתר שהייה או תחבורה ציבורית המשמשת את בעלי ההיתר, ופורסמו באתר האינטרנט של משרד ירושלים ומסורת ישראל;
{{ח:ת|סוג=הגדרה}} ”כוחות הביטחון, החירום או ההצלה“ – משטרת ישראל, צבא הגנה לישראל, מגן דוד אדום או הרשות הארצית לכבאות והצלה;
{{ח:ת|סוג=הגדרה}} ”כרטיסי נסיעה למירון“ – כרטיסי נסיעה ייעודיים לנסיעה בתחבורה הציבורית למתחם מירון בזמן ההילולה, שמנפיק הממונה על כרטיסי הנסיעה למירון;
{{ח:ת|סוג=הגדרה}} ”מהנדס רשוי“ – מהנדס הרשום בפנקס המהנדסים והאדריכלים כהגדרתו {{ח:חיצוני|חוק המהנדסים והאדריכלים|בחוק המהנדסים והאדריכלים, התשי״ח–1958}}, בענף הנדסה אזרחית;
{{ח:ת|סוג=הגדרה}} ”מהנדס רשות בעל ניסיון“ – מי שהתמלאו בו כללי הכשירות המנויים {{ח:חיצוני|חוק הרשויות המקומיות (מהנדס רשות מקומית)#סעיף 4|בסעיף 4 לחוק הרשויות המקומיות (מהנדס רשות מקומית), התשנ״ב–1991}};
{{ח:ת|סוג=הגדרה}} ”מיתקן הדלקה“ – מיתקן ייעודי המאפשר הבערת אש גלויה בצורה בטיחותית ומבוקרת;
{{ח:ת|סוג=הגדרה}} ”הממונה על ההילולה“ – עובד משרד ירושלים ומסורת ישראל בעל ידע וניסיון מתאימים, שמינה השר לארגן את ההילולה ולנהלה;
{{ח:ת|סוג=הגדרה}} ”הממונה על כרטיסי הנסיעה למירון“ – עובד משרד התחבורה והבטיחות בדרכים שהמנהל הכללי של משרד התחבורה והבטיחות בדרכים הסמיך לעניין חוק זה;
{{ח:ת|סוג=הגדרה}} ”המפקח הכללי של המשטרה“ – כמשמעותו {{ח:חיצוני|פקודת המשטרה|בפקודת המשטרה}};
{{ח:ת|סוג=הגדרה}} ”המפקח על התעבורה“ – כמשמעותו {{ח:חיצוני|פקודת התעבורה|בפקודת התעבורה}};
{{ח:ת|סוג=הגדרה}} ”מצב מיוחד בעורף“ ו”שעת התקפה“ – כהגדרתם {{ח:חיצוני|חוק ההתגוננות האזרחית|בחוק ההתגוננות האזרחית}};
{{ח:ת|סוג=הגדרה}} ”משכנו במירון“ – מי שראש המועצה האזורית מרום הגליל או מי מטעמו אישר כי מקום מגוריו או מקום שהייתו הקבוע הוא במתחם מירון, לרבות מי שמענו הרשום במרשם האוכלוסין הוא במתחם מירון, או שהוא שוכר יחידת אירוח במתחם מירון;
{{ח:ת|סוג=הגדרה}} ”מתחם מירון“ – המתחם המסומן {{ח:פנימי|תוספת|במפה שבתוספת}} בצבע שחור;
{{ח:ת|סוג=הגדרה}} ”מתחם קבר רבי שמעון בר יוחאי“ – המתחם הכלול במתחם מירון ומסומן {{ח:פנימי|תוספת|במפה שבתוספת}} בצבע כחול;
{{ח:ת|סוג=הגדרה}} ”המתחמים“ – מתחם קבר רבי שמעון בר יוחאי, מתחם ישיבת בני עקיבא המסומנת {{ח:פנימי|תוספת|במפה שבתוספת}} בצבע סגול ומתחם 89 המסומן {{ח:פנימי|תוספת|במפה שבתוספת}} בצבע ירוק;
{{ח:ת|סוג=הגדרה}} ”פקודת המשטרה“ – {{ח:חיצוני|פקודת המשטרה|פקודת המשטרה [נוסח חדש], התשל״א–1971}};
{{ח:ת|סוג=הגדרה}} ”ראש הג״א“ – כמשמעותו {{ח:חיצוני|חוק ההתגוננות האזרחית|בחוק ההתגוננות האזרחית}};
{{ח:ת|סוג=הגדרה}} ”קו שירות“ – כהגדרתו {{ח:חיצוני|פקודת התעבורה|בפקודת התעבורה}};
{{ח:ת|סוג=הגדרה}} ”הרשות הארצית לכבאות והצלה“ – הרשות שהוקמה {{ח:חיצוני|חוק הרשות הארצית לכבאות והצלה|בחוק הרשות הארצית לכבאות והצלה}};
{{ח:ת|סוג=הגדרה}} ”השר“ – שר ירושלים ומסורת ישראל.

{{ח:סעיף|2|הגבלות על כניסה למתחם מירון בזמן ההילולה ושהייה בו}}
{{ח:תת|(א)}} לא ייכנס אדם למתחם מירון ולא ישהה בו בזמן ההילולה, אלא אם כן מתקיים בו אחד מאלה:
{{ח:תתת|(1)}} הוא קיבל היתר כניסה ושהייה לפי {{ח:פנימי|סעיף 3|סעיף 3}} או לפי {{ח:פנימי|סעיף 7|סעיף 7(ב)(2)(ג)}}, ובכפוף לתנאיו של היתר הכניסה והשהייה;
{{ח:תתת|(2)}} משכנו במירון;
{{ח:תתת|(3)}} מי שהממונה על ההילולה נתן לו אישור למעבר במתחם מירון לשם הגעה ליעד שנמצא מחוץ למתחם מירון;
{{ח:תתת|(4)}} הוא נדרש להגיע למתחם מירון לשם עבודתו ולהיות נוכח במתחם מירון לשם מילוי תפקידו, ובכלל זה אם הוא אחד מאלה:
{{ח:תתתת|(א)}} הוא נמנה עם ההפקה של ההילולה וקיבל היתר שהייה;
{{ח:תתתת|(ב)}} הוא נמנה עם כוחות הביטחון, החירום או ההצלה או עם גוף הצלה כהגדרתו {{ח:חיצוני|פקודת המשטרה#סעיף 90א|בסעיף 90א לפקודת המשטרה}}, שפועל בכפוף לכוחות האמורים ובתיאום עימם;
{{ח:תתתת|(ג)}} הוא נהג או איש שירות בקו שירות הפועל ברישיון להפעלת קווי שירות כאמור {{ח:פנימי|סעיף 8|בסעיף 8(ג)}};
{{ח:תתתת|(ד)}} הוא פקח שמונה לפי {{ח:חיצוני|חוק גנים לאומיים, שמורות טבע, אתרים לאומיים ואתרי הנצחה#סעיף 58|סעיף 58 לחוק גנים לאומיים, שמורות טבע, אתרים לאומיים ואתרי הנצחה, התשנ״ח–1998}}, והוא נושא תעודת פקח כאמור;
{{ח:תתת|(5)}} הוא נדרש להגיע למתחם מירון לשם סיוע לאדם עם קושי או מצוקה, לרבות אדם עם מוגבלות, טיפול בקטין, מתן או קבלה של סיוע רפואי או טיפול בכל נושא אחר הנדרש בדחיפות למניעת נזק ממשי.
{{ח:תת|(ב)}} לא ייכנס מי שמשכנו במירון למתחם קבר רבי שמעון בר יוחאי בזמן ההילולה ולא ישהה בו, אלא אם כן קיבל היתר כניסה ושהייה במתחם קבר רבי שמעון בר יוחאי או שהתקיים בו האמור בסעיף קטן (א)(3) עד (5).
{{ח:תת|(ג)}} הממונה על ההילולה ידאג להצבת שלטים או מחסומים, המיידעים את הציבור בדבר איסור הכניסה והשהייה לפי חוק זה, זמן סביר לפני זמן ההילולה; השלטים יוצבו בדרכי הגישה למתחם מירון ובדרכי הגישה למתחם קבר רבי שמעון בר יוחאי; הממונה על ההילולה יפעל להסרת השלטים והמחסומים שהוצבו לא יאוחר מיום כ״ב באייר התשפ״ה (20 במאי 2025).
{{ח:תת|(ד)}} השר יקבע, בצו, את המספר המרבי של השוהים במתחם מירון ואת המספר המרבי של השוהים בכל מתחם מן המתחמים בכל זמן נתון בזמן ההילולה, בהתאם להמלצות של מומחה שמתקיימים בו תנאי הכשירות כאמור {{ח:פנימי|סעיף 5|בסעיף 5(ב)(3)}}.
{{ח:תת}} {{ח:הערה|פורסם {{ח:חיצוני|צו להסדרת אירוע הילולת רבי שמעון בר יוחאי בהר מירון (מספר מרבי של שוהים במתחם מירון) (מס' 2)|צו להסדרת אירוע הילולת רבי שמעון בר יוחאי בהר מירון (מספר מרבי של שוהים במתחם מירון) (מס׳ 2), התשפ״ה–2025}}, לפיו המספר המרבי של שוהים במתחם מירון הוא 63,000 אנשים, המספר המרבי של שוהים במתחם קבר רבי שמעון בר יוחאי הוא 20,000 אנשים, המספר המרבי של שוהים במתחם 89 הוא 33,000 אנשים, והמספר המרבי של שוהים במתחם ישיבת בני עקיבא הוא 5,000 אנשים.}}

{{ח:סעיף|3|היתר כניסה ושהייה וכרטיסי נסיעה למירון}}
{{ח:תת|(א)}} השר רשאי לתת היתרי כניסה ושהייה למתחם מירון או למתחם קבר רבי שמעון בר יוחאי; ההיתר יכלול את מספר הזהות של האדם שלו הוא ניתן, את המתחם שאליו רשאי אותו אדם להיכנס ואת משך תוקפו.
{{ח:תת|(ב)}} היתרי כניסה ושהייה כאמור בסעיף קטן (א) יהיו אלה:
{{ח:תתת|(1)}} היתרי כניסה ושהייה במתחם מירון שיינתנו באמצעות רכישת כרטיסי נסיעה בתחבורה הציבורית למירון; הרכישה תהיה פתוחה לכלל הציבור, בדרך של כל הקודם זוכה; הממונה על כרטיסי הנסיעה למירון יהיה אחראי רק למכירתם והנפקתם של כרטיסי הנסיעה למירון; לעניין כרטיס הנמכר לנוסע בהסעה מיוחדת כמשמעותה לפי {{ח:חיצוני|חוק הפיקוח על מצרכים ושירותים|חוק הפיקוח על מצרכים ושירותים, התשי״ח–1957}}, הנוסע יהיה אחראי לרישום מספר הזהות;
{{ח:תתת|(2)}} היתרי כניסה ושהייה במתחם קבר רבי שמעון בר יוחאי, יכול שיינתנו למי שמשכנו במירון שלא באמצעות כרטיסי נסיעה בתחבורה ציבורית למירון; השר רשאי לאצול לראש המועצה האזורית מרום הגליל את סמכותו לתת למי שמשכנו במירון היתרי כניסה ושהייה למתחם קבר רבי שמעון בר יוחאי.
{{ח:תת|(ג)}} נוסף על הוראות סעיף קטן (ב), השר רשאי לתת היתרי כניסה ושהייה למתחם מירון, שלא בדרך של הנפקת כרטיסי נסיעה למירון, למי שנמנים עם אחת הקבוצות המפורטות להלן, ובלבד שסך כל היתרי הכניסה והשהייה לפי סעיף קטן זה לא יעלה על 15 אחוזים מכלל היתרי הכניסה והשהייה שיונפקו לפי חוק זה:
{{ח:תתת|(1)}} קהילות, קבוצות וחסידויות שלהן קשר ייחודי ארוך שנים להילולות רבי שמעון בר יוחאי המתקיימות בהר מירון;
{{ח:תתת|(2)}} קרוביהם של הנספים באסון הילולת רבי שמעון בר יוחאי בהר מירון בל״ג בעומר בשנת התשפ״א;
{{ח:תתת|(3)}} מי שיש עניין ציבורי בהגעתו להילולה – לפי אמות מידה שיקבע השר, שיפורסמו עד יום כ״ה בניסן התשפ״ה (23 באפריל 2025), באתר האינטרנט של משרד ירושלים ומסורת ישראל.

{{ח:סעיף|4|איסור הדלקה}}
{{ח:תת|(א)}} לא יארגן אדם הדלקה ולא יבצע הדלקה במתחם קבר רבי שמעון בר יוחאי בזמן ההילולה שלא במסגרת אירוע ההדלקה המרכזי.
{{ח:תת|(ב)}} לא יארגן אדם הדלקה ולא יבצע הדלקה במתחם מירון שלא במסגרת אירוע ההדלקה המרכזי, אלא במסגרת אירוע נוסף לפי {{ח:פנימי|סעיף 6|סעיף 6}} ובמיתקן הדלקה.

{{ח:סעיף|5|אירוע ההדלקה המרכזי}}
{{ח:תת|(א)}} בזמן ההילולה ייערך במתחם קבר רבי שמעון בר יוחאי אירוע הדלקה אחד בלבד, שיכלול שני מיתקני הדלקה, ובלבד שניתן היתר לכך מאת השר לפי סעיף קטן (ב) ובהתאם לתנאי אותו היתר (בחוק זה – אירוע ההדלקה המרכזי).
{{ח:תת|(ב)}} השר ייתן היתר לקיום אירוע ההדלקה המרכזי על בסיס דוח ועדת החקירה הממלכתית לחקר אסון הר מירון שמונתה לפי החלטת הממשלה מס׳ 7 מיום י׳ בתמוז התשפ״א (20 ביוני 2021), ובלבד שנוכח לדעת, לפי חוות דעת מאת הממונה על ההילולה, שהתקיימו כל אלה:
{{ח:תתת|(1)}} תנאים שהתנה קצין משטרה בכיר כהגדרתו {{ח:חיצוני|פקודת המשטרה|בפקודת המשטרה}}, שהסמיך לכך מפקד מחוז צפון במשטרת ישראל, לקיום אירוע ההדלקה המרכזי – על יסוד שיקולים של שלום הציבור או ביטחונו;
{{ח:תתת|(2)}} תנאים שהתנה ראש מחלקת הגנה מאש במחוז צפון ברשות הארצית לכבאות והצלה לקיום אירוע ההדלקה המרכזי – על יסוד שיקולים של בטיחות אש וכיבוי דלקות;
{{ח:תתת|(3)}} אישור לקיום אירוע ההדלקה המרכזי שנתן מהנדס רשוי שהוא בעל ניסיון של עשר שנים לפחות בתחום הבטיחות של אסיפות ועצרות עם לעניין {{ח:חיצוני|חוק הבטיחות במקומות ציבוריים|חוק הבטיחות}} – לעניין בטיחות האירוע, לרבות יציבות אמצעי העזר לאירועים.
{{ח:תת|(ג)}} אישור המועצה האזורית מרום הגליל או בעל תפקיד בה לא יהיה תנאי לקיומו של אירוע ההדלקה המרכזי, והמנויים בסעיף קטן (ב)(1) או (2) לא ידרשו אישור כאמור כתנאי לקיום אירוע ההדלקה המרכזי.
{{ח:תת|(ד)}} בלי לגרוע מהאמור בסעיף קטן (ב), השר רשאי לקבוע בהיתר לאירוע ההדלקה המרכזי תנאים נוספים, אם מצא כי יש בכך צורך לפי המלצת הממונה על ההילולה.
{{ח:תת|(ה)}} הממונה על ההילולה יוודא כי במהלך אירוע ההדלקה המרכזי מתקיימים תנאי ההיתר.

{{ח:סעיף|6|הגבלות על קיום אירועים נוספים}}
{{ח:תת|(א)}} לא יארגן אדם ולא יערוך אירוע נוסף במתחם מירון בזמן ההילולה, אלא אם כן נתן לו השר היתר לעריכת אירוע נוסף, לפי סעיף קטן (ב), ובכפוף לתנאי אותו היתר.
{{ח:תת|(ב)}} לא ייתן השר היתר לקיום אירוע נוסף אלא אם כן נוכח לדעת, לפי חוות דעת מאת הממונה על ההילולה, שהתקיימו כל אלה:
{{ח:תתת|(1)}} תנאים שהתנה קצין משטרה בכיר כהגדרתו {{ח:חיצוני|פקודת המשטרה|בפקודת המשטרה}}, שהסמיך לכך מפקד מחוז צפון במשטרת ישראל, לקיום האירוע הנוסף – על יסוד שיקולים של שלום הציבור או ביטחונו;
{{ח:תתת|(2)}} תנאים שהתנה ראש מחלקת הגנה מאש במחוז צפון ברשות הארצית לכבאות והצלה לקיום האירוע הנוסף – על יסוד שיקולים של בטיחות אש וכיבוי דלקות;
{{ח:תתת|(3)}} לגבי אירוע נוסף הכולל הכנה או הגשה של מזון בלא תשלום או אירוע נוסף שיידרש לגביו שימוש בתשתיות מים או ביוב או סילוק פסולת – תנאים שהתנה רופא מחוז צפון במשרד הבריאות או סגנו לקיום האירוע הנוסף – על יסוד שיקולי תברואה;
{{ח:תתת|(4)}} אישור לקיום האירוע הנוסף שנתן מהנדס רשוי שהוא בעל ניסיון של עשר שנים לפחות בתחום הבטיחות של אסיפות ועצרות עם לעניין {{ח:חיצוני|חוק הבטיחות במקומות ציבוריים|חוק הבטיחות}} – לעניין בטיחות האירוע, לרבות יציבות אמצעי העזר לאירועים ולמעט אמצעי עזר שהוא מערכת הגברה פרטית.
{{ח:תת|(ג)|(1)}} בקשה לעריכת אירוע נוסף תוגש לממונה על ההילולה עד יום כ״ט בניסן התשפ״ה (27 באפריל 2025) בהתאם להנחיות שיפרסם השר באתר האינטרנט של משרד ירושלים ומסורת ישראל.
{{ח:תתת|(2)}} הממונה על ההילולה יגיש את הבקשות לאישור השר ויצורפו להן אישורים המעידים על קיומם של התנאים שהתנו גורמי המקצוע לפי סעיף קטן (ב)(1) עד (3), לפי העניין, ואישור מהנדס רשוי לפי סעיף קטן (ב)(4).
{{ח:תת|(ד)}} השר רשאי, לפי שיקול דעתו, לתת היתר לקיום אירוע נוסף, לאחר שהתקיימו התנאים שבסעיף קטן (ב), וכן רשאי הוא לסרב לתיתו או להתנותו בתנאים נוספים; והכול כדי להבטיח את ההתנהלות הבטוחה והתקינה של ההילולה ולאפשר לכמה שיותר אנשים המעוניינים בכך להשתתף בהילולה.
{{ח:תת|(ה)}} השר יפרסם באתר האינטרנט של משרד ירושלים ומסורת ישראל את רשימת האירועים המתוכננים להתקיים בזמן ההילולה.
{{ח:תת|(ו)}} אישור המועצה האזורית מרום הגליל או בעל תפקיד בה לא יהיה תנאי לקיומו של אירוע נוסף, והמנויים בסעיף קטן (ב)(1) עד (3) לא ידרשו אישור כאמור כתנאי לקיום אירוע נוסף.
{{ח:תת|(ז)}} הממונה על ההילולה יוודא כי במהלך אירוע נוסף כאמור בסעיף זה מתקיימים תנאי ההיתר.

{{ח:סעיף|7|הסדרים מיוחדים בעת קיומן של הוראות לעניין מירון או הוראות הג״א}}
{{ח:תת|(א)}} בשעת התקפה או בעת מצב מיוחד בעורף, אם נוכח ראש הג״א כי לשם מניעת סכנה לחיי אדם יש צורך בכך, רשאי הוא לקבוע הוראות בנוגע לסגירת שטחים במתחם מירון והוראות המגבילות את המספר המרבי של השוהים במתחם מירון ובכל אחד מן המתחמים בזמן ההילולה (בסעיף זה – הוראות לעניין מירון).
{{ח:תת|(ב)}} קבע ראש הג״א הוראות לעניין מירון או ניתנו הוראות הג״א –
{{ח:תתת|(1)}} על אף הוראות {{ח:פנימי|סעיף 5|סעיפים 5}} {{ח:פנימי|סעיף 6|ו־6}}, השר לא ייתן היתר לקיום אירוע ההדלקה המרכזי כאמור {{ח:פנימי|סעיף 5|בסעיף 5}} או לקיום אירוע נוסף כאמור {{ח:פנימי|סעיף 6|בסעיף 6}} אלא בכפוף להוראות לעניין מירון או להוראות הג״א ובהתאם למתווה שאישרה משטרת ישראל; נתן השר היתר כאמור לפני שניתנו הוראות לעניין מירון או הוראות הג״א, ישנה השר את ההיתר או יבטלו, כדי להתאימו לתנאי ההוראות לעניין מירון או הוראות הג״א, לפי העניין, והמתווה האמור; הממונה על ההילולה יודיע על שינוי ההיתר או ביטולו לבעלי היתרים כאמור;
{{ח:תתת|(2)}} אם בשל ההוראות כאמור לא ניתן לקיים את ההוראות לפי {{ח:פנימי|סעיף 2|סעיף 2(ד)}} {{ח:פנימי|סעיף 3|או 3}}, לא יחולו הוראות סעיפים אלה, ויחולו הוראות אלה:
{{ח:תתתת|(א)}} ההיתרים לפי {{ח:פנימי|סעיף 3|סעיף 3}} בטלים, והממונה על ההילולה יודיע על כך לבעלי ההיתרים;
{{ח:תתתת|(ב)}} לא יחול הצו לפי {{ח:פנימי|סעיף 2|סעיף 2(ד)}};
{{ח:תתתת|(ג)}} בכפוף להוראות לעניין מירון ולהוראות הג״א, השר רשאי לתת היתרי כניסה ושהייה חדשים בהתאם למתווה שיקבע;
{{ח:תתתת|(ד)}} בקביעת המתווה למתן היתר לפי פסקת משנה (ג) יפעל השר, בין השאר, לפי העקרונות האלה:
{{ח:תתתתת|(1)}} ייצוג שוויוני לקהלים שלהם קשר ייחודי רב־שנים להילולות רבי שמעון בר יוחאי המתקיימות בהר מירון;
{{ח:תתתתת|(2)}} ייצוג הולם לנשים;
{{ח:תתתתת|(3)}} השתתפות של נציג מקרב כל משפחה של נספה באסון הילולת רבי שמעון בר יוחאי בהר מירון בל״ג בעומר בשנת התשפ״א;
{{ח:תתתת|(ה)}} היתר לפי פסקת משנה (ג) יכלול את מספר הזהות של האדם שלו הוא ניתן, את המתחם שאליו רשאי אותו אדם להיכנס ואת משך תוקפו;
{{ח:תתתת|(ו)}} רשימת מקבלי היתרי כניסה ושהייה לפי פסקת משנה (ג), תפורסם באתר האינטרנט של משרד ירושלים ומסורת ישראל לא יאוחר מ־24 שעות לפני תחילת זמן ההילולה; ואולם, אם ניתנו הוראות לעניין מירון או הוראות הג״א פחות מ־24 שעות לפני תחילת זמן ההילולה, תפורסם הרשימה בהקדם האפשרי לפני תחילת זמן ההילולה.

{{ח:סעיף|8|הגבלות על הגעה למתחם מירון}}
{{ח:תת|(א)}} לא תתאפשר הגעה אל מתחם מירון בזמן ההילולה אלא בתחבורה הציבורית ובאמצעות כרטיסי נסיעה שהונפקו לפי {{ח:פנימי|סעיף 3|סעיף 3(ב)(1)}}; כל הסדר נסיעה אחר בתחבורה ציבורית אל מתחם מירון לא יהיה תקף בזמן ההילולה.
{{ח:תת|(ב)}} הוראות סעיף קטן (א) לא יחולו על מי שמתקיים לגביו אחד מאלה:
{{ח:תתת|(1)}} תנאי מהתנאים הנקובים {{ח:פנימי|סעיף 2|בסעיף 2(א)(2) עד (5)}};
{{ח:תתת|(2)}} ניתן לו היתר כניסה ושהייה לפי {{ח:פנימי|סעיף 3|סעיף 3(ג)}}.
{{ח:תת|(ג)}} המפקח על התעבורה, בתיאום עם משטרת ישראל ועם הממונה על ההילולה, רשאי לתת רישיון להפעלת קו שירות בעבור מי שמשכנו באזור מירון, או קו שירות החוצה את מתחם מירון, ורשאי הוא לקבוע תנאים ברישיון לעניין מסלול קווי השירות, לוחות הזמנים להפעלתם, התחנות וסוגי התחנות.
{{ח:תת|(ד)}} הממונה על ההילולה יתאם עם משטרת ישראל את אופן ההגעה של מקבלי ההיתר לפי {{ח:פנימי|סעיף 3|סעיף 3(ג)}}.

{{ח:סעיף|9|תנאים לגבי החניונים}}
{{ח:תת|(א)}} ראש מחלקת הגנה מאש במחוז צפון ברשות הארצית לכבאות והצלה רשאי לקבוע תנאים שיחולו על החניונים על יסוד שיקולים של בטיחות אש וכיבוי דלקות.
{{ח:תת|(ב)}} קצין אגף המבצעים באגף התנועה של משטרת ישראל רשאי לקבוע תנאים שיחולו על החניונים על יסוד שיקולים של שלום הציבור וביטחונו.
{{ח:תת|(ג)}} רופא מחוז צפון במשרד הבריאות או סגנו רשאי לקבוע תנאים שיחולו על החניונים על יסוד שיקולים של בריאות הציבור.
{{ח:תת|(ד)}} הממונה על ההילולה אחראי להבטחת קיומם של תנאים שנקבעו לפי סעיף זה.

{{ח:סעיף|10|סייג למילוי תפקיד בעל מעמד מרכזי באירוע}}
{{ח:ת}} לא ימלא בעל מעמד מרכזי תפקיד באירוע ההדלקה המרכזי או באירוע נוסף באחד מן המתחמים, מי שהורשע בעבירה פלילית שמפאת מהותה, חומרתה או נסיבותיה אין הוא ראוי, לדעת הממונה על ההילולה, לשמש בתפקיד כאמור או שהוגש נגדו כתב אישום בעבירה כאמור וטרם ניתן פסק דין סופי בעניינו.

{{ח:סעיף|11|ספירת השוהים במתחם מירון ובמתחמים בזמן ההילולה}}
{{ח:ת}} הממונה על ההילולה או מי מטעמו יהיה אחראי לספירת השוהים במתחם מירון וכן בכל אחד מן המתחמים בכל רגע נתון בזמן ההילולה, ולספירת מספר המשתתפים באירוע ההדלקה המרכזי ובאירוע נוסף; נוכח הממונה על ההילולה שמספר השוהים כאמור בכל רגע נתון בזמן ההילולה עולה על המספר המרבי של השוהים שנקבע בצו לפי {{ח:פנימי|סעיף 2|סעיף 2}} או בהוראות לעניין מירון או בהוראות הג״א או במתווה לפי {{ח:פנימי|סעיף 7|סעיף 7}}, לפי העניין, או שמספר המשתתפים באירוע ההדלקה המרכזי או באירוע נוסף, לפי העניין, עולה על מספר המשתתפים שנקבע בתנאי ההיתר, יביא זאת לידיעת קצין משטרה בדרגת רב־פקד ומעלה שמונה לשם כך על ידי מפקד מחוז צפון במשטרת ישראל (בחוק זה – קצין מוסמך).

{{ח:סעיף|12|סמכויות}}
{{ח:ת}} לשם אכיפת הוראות {{ח:פנימי|סעיף 2|סעיפים 2 עד 8}} יהיו לשוטר הסמכויות המפורטות להלן:
{{ח:תת|(1)}} למנוע כניסה של אדם או רכב למתחם מירון או למתחם קבר רבי שמעון בר יוחאי, או להוציאם ממתחם מירון או ממתחם קבר רבי שמעון בר יוחאי, אם שהייתו של האדם באותו מקום היא בניגוד {{ח:פנימי|סעיף 2|לסעיפים 2}}, {{ח:פנימי|סעיף 3|3}} {{ח:פנימי|סעיף 7|או 7}}, ואף להשתמש בכוח סביר לשם כך;
{{ח:תת|(2)}} הביא הממונה על ההילולה או מי מטעמו לידיעת קצין מוסמך, שמספר השוהים בכל אחד מן המתחמים בכל זמן נתון בזמן ההילולה עולה על מספר השוהים שנקבע בצו לפי {{ח:פנימי|סעיף 2|סעיף 2}} או בהוראות לעניין מירון או בהוראות הג״א או במתווה לפי {{ח:פנימי|סעיף 7|סעיף 7}}, או שמספר המשתתפים באירוע ההדלקה המרכזי או באירוע נוסף, לפי העניין, עולה על מספר המשתתפים שנקבע בתנאי ההיתר, רשאי קצין משטרה כאמור –
{{ח:תתת|(א)}} להורות על הפסקת הדלקה או על הפסקת אירוע הדלקה במסגרת ההדלקה המרכזית לפי {{ח:פנימי|סעיף 5|סעיף 5}} או במסגרת אירוע נוסף לפי {{ח:פנימי|סעיף 6|סעיף 6}};
{{ח:תתת|(ב)}} להורות להוציא אמצעי עזר לאירועים או חפץ אחר המשמש לפעולה אסורה לפי חוק זה, ממתחם מירון או מכל אחד מהמתחמים;
{{ח:תתת|(ג)}} למנוע כניסה של אדם או רכב למתחם מירון או לכל אחד מהמתחמים, לפי העניין, ואף להשתמש בכוח סביר לשם כך;
{{ח:תתת|(ד)}} להוציא אדם או רכב ממתחם מירון או מכל אחד מהמתחמים, לפי העניין, ואף להשתמש בכוח סביר לשם כך;
{{ח:תת|(3)}} הובא לידיעת קצין מוסמך, או נוכח קצין מוסמך לדעת שהדלקה מתקיימת בלא היתר לפי {{ח:פנימי|סעיף 4|סעיפים 4}}, {{ח:פנימי|סעיף 5|5}} {{ח:פנימי|סעיף 6|או 6}} או בניגוד לתנאי מהותי בו או שאירוע נוסף מתקיים בלא היתר או בניגוד לתנאי מהותי בו לפי {{ח:פנימי|סעיף 6|סעיף 6}}, רשאי הוא להורות על הפסקת הדלקה או על הפסקת אירוע נוסף, לפי העניין;
{{ח:תת|(4)}} לעניין מניעת כניסה לאירוע ההדלקה המרכזי או לאירוע נוסף ולעניין הפסקתם ופיזורם של אירועים כאמור – גם הסמכויות המסורות לשוטר לפי {{ח:חיצוני|חוק הבטיחות במקומות ציבוריים|חוק הבטיחות}}, בשינויים המחויבים.

{{ח:סעיף|13|עונשין}}
{{ח:ת}} העושה אחד מאלה, דינו – קנס הקבוע {{ח:חיצוני|חוק העונשין#סעיף 61|בסעיף 61(א)(1) לחוק העונשין, התשל״ז–1977}}:
{{ח:תת|(1)}} השוהה במתחם מירון בזמן ההילולה בניגוד להוראות {{ח:פנימי|סעיף 2|סעיף 2(א)}}, או במתחם קבר רבי שמעון בר יוחאי בניגוד להוראות {{ח:פנימי|סעיף 2|סעיף 2(ב)}};
{{ח:תת|(2)}} המארגן או המבצע הדלקה במתחם מירון בזמן ההילולה בניגוד להוראות {{ח:פנימי|סעיף 4|סעיף 4}};
{{ח:תת|(3)}} המארגן או המקיים אירוע נוסף במתחם מירון בזמן ההילולה בניגוד להוראות {{ח:פנימי|סעיף 6|סעיף 6(א)}}.

{{ח:סעיף|14|הוראות בעניין תכנון ובנייה}}
{{ח:תת|(א)}} יראו עבודות להכשרת קרקע ולפיתוח, עבודות להנחת תשתיות זמניות המבוצעות במתחם מירון, שימושים זמניים הנדרשים לצורכי ההילולה או אירוע המתקיים כדין במסגרתה, כעבודות וכשימושים שבוצעו כדין, {{ח:חיצוני|חוק התכנון והבנייה|וחוק התכנון והבנייה}} לא יחול עליהם, ובלבד שהתקיימו בהם כל אלה:
{{ח:תתת|(1)}} הם בוצעו או נעשו על ידי המדינה או מי מטעמה;
{{ח:תתת|(2)}} מהנדס רשוי שהוא בעל ניסיון של עשר שנים לפחות בביסוס מבנים, נתן אישור בדבר התאמתם לכלל ההוראות החלות לפי כל דין שעניינן בטיחות ויציבות; אישור המהנדס יינתן לאחר התייעצות עם ראש מחלקת הגנה מאש במחוז צפון ברשות הארצית לכבאות והצלה בנושא שיקולי בטיחות אש וכיבוי דלקות;
{{ח:תתת|(3)}} מהנדס רשות בעל ניסיון נתן אישור בדבר היות העבודות להכשרת קרקע ופיתוח או עבודות להנחת תשתיות זמניות, עבודות המשמשות לצורכי ההילולה או אירוע המתקיים במסגרתה;
{{ח:תתת|(4)}} עד יום ה׳ בסיוון התשפ״ה (1 ביוני 2025) ישיב מבצע העבודות את הקרקע שבה בוצעו העבודות או הונחו התשתיות הזמניות כאמור, לקדמותה, ככל האפשר, אלא אם כן ניתן היתר לפי כל דין שלא לעשות כן.
{{ח:תת|(ב)}} יראו אוהל הסעדה, אוהל נוחות, אוהל תפילה ושירה, אמצעי עזר לאירועים למעט מבנה או מיתקן קבוע, גשר זמני להולכי רגל, מבנה יביל, מדרגות זמניות, יציע, מיתקן הדלקה, מיתקן תצפית, שלטים וכל מבנה או מיתקן זמני אחר שהוקמו במתחם מירון לצורכי ההילולה או אירוע המתקיים כדין במסגרתה, כמבנים ומיתקנים שהוקמו כדין, {{ח:חיצוני|חוק התכנון והבנייה|וחוק התכנון והבנייה}} לא יחול עליהם, ובלבד שהתקיימו בהם כל אלה:
{{ח:תתת|(1)}} הם הוקמו על ידי המדינה או מי מטעמה;
{{ח:תתת|(2)}} הם הוקמו ביום תחילתו של חוק זה או אחריו;
{{ח:תתת|(3)}} מהנדס רשוי שהוא בעל ניסיון של עשר שנים לפחות בביסוס מבנים נתן אישור לגביהם כאמור בסעיף קטן (א)(2);
{{ח:תתת|(4)}} מהנדס רשות בעל ניסיון נתן אישור בדבר היותם מבנים או מיתקנים זמניים המשמשים לצורכי ההילולה או אירוע המתקיים במסגרתה;
{{ח:תתת|(5)}} עד יום ה׳ בסיוון התשפ״ה (1 ביוני 2025) מקים המבנים והמיתקנים פינה אותם והשיב את הקרקע שבה הוקמו לקדמותה, ככל האפשר.

{{ח:סעיף|15|שמירת דינים}}
{{ח:ת}} אין בהוראות לפי חוק זה כדי לגרוע מהוראות לפי {{ח:חיצוני|חוק ההתגוננות האזרחית|חוק ההתגוננות האזרחית}}.

{{ח:סעיף|16|ביצוע}}
{{ח:ת}} השר ממונה על ביצועו של חוק זה.

{{ח:סעיף|17|תוקף}}
{{ח:ת}} חוק זה יעמוד בתוקפו עד יום ה׳ בסיוון התשפ״ה (1 ביוני 2025).

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 1|סעיף 1}} – ההגדרות ”מתחם מירון“, ”מתחם קבר רבי שמעון בר יוחאי“ ו”המתחמים“)}}}}
{{ח:קטע3|תוספת מפה של|מפה של אתר הר מירון כולו, ובכלל זה מתחם מירון, מתחם קבר רבי שמעון בר יוחאי והמתחמים}}

{{ח:סעיף*}}
{{ח:ת}} {{ממורכז|[[Image:מפת אזור מירון אתר מירון.jpg|link=]]}}

{{ח:חתימות|התקבל בכנסת ביום ב׳ בניסן התשפ״ה (31 במרץ 2025).}}
* '''בנימין נתניהו'''
ראש הממשלה
* '''מאיר פרוש'''
שר ירושלים ומסורת ישראל
* '''יצחק הרצוג'''
נשיא המדינה
* '''אמיר אוחנה'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]